Diari Oficial de la Generalitat Valenciana


Sumari del DOGV 9215, del 15-11-2021 (2021/11840)

ORDRE 39/2021, de 2 de novembre, de la Conselleria d'Educació, Cultura i Esport, per la qual s'autoritza el centre privat San Cristóbal II, de Castelló de la Plana, l'oferta dels ensenyaments de determinats cicles formatius de Formació Professional en la modalitat semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9215

Data del DOGV
:   15-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11896


Data del document
:   02-11-2021

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 39/2021, de 2 de novembre, de la Conselleria d'Educació, Cultura i Esport, per la qual s'autoritza el centre privat San Cristóbal II, de Castelló de la Plana, l'oferta dels ensenyaments de determinats cicles formatius de Formació Professional en la modalitat semipresencial o a distància. [2021/11480]  
Antecedents de fet  
  
Primer. L'expedient ha sigut iniciat pel representant del centre privat San Cristóbal II, de Castelló de la Plana (codi de centre 43841649), mitjançant sol·licitud d'autorització, presentada en data 31 de març de 2021, per a la impartició del CFGM de Cures Auxiliars d'Infermeria, CFGM d'Atenció a Persones en Situació de Dependència, CFGM de Gestió Administrativa, CFGS d'Educació Infantil, CFGS d'Administració i Finances i CFGS de Dietètica, en la modalitat semipresencial o a distància.  
Segon. En data 20 d'octubre de 2021, la Inspecció d'Educació d'aquesta Conselleria a València emet informe favorable.  
Tercer. En data 27 d'octubre de 2021, la Direcció General de Formació Professional i Ensenyaments de Règim Especial emet proposta de resolució estimatòria.  
A aquests antecedents de fet s'apliquen els següents  
  
Fonaments de dret  
  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport i, en virtut de la delegació atorgada per la Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
Segon. Evacuats els informes preceptius i tramitat el procediment conforme amb l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de formació professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals i considerant la resta de disposicions aplicables en matèria d'ordenació acadèmica.  
  
Tercer. D'acord amb l'art. 5.8 de l'Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana, la present autorització serà efectiva per al curs escolar següent a la data en què s'obtinga.  
Amb base en els antecedents de fet i fonaments de drets exposats,  
  
  
  
ORDENE  
  
Autoritzar el centre privat San Cristóbal II, de Castelló de la Plana, amb codi de centre 75841858, en la modalitat semipresencial o a distància, a impartir una unitat per curs per al CFGS d'Administració i Finances, el CFGM d'Atenció a Persones en Situació de Dependència, el CFGS de Dietètica, el CFGS d'Educació Infantil i el CFGM de Gestió Administrativa, i una unitat en primer curs per al CFGM de Cures Auxiliars d'Infermeria, amb una ràtio de 45 llocs escolars per a cadascuna de les unitats autoritzades.  
La present autorització es produirà amb efectes acadèmics a partir del curs 2022-23.  
La present autorització s'inscriurà en el Registre de Centres Docents de la Comunitat Valenciana. Així mateix, quedarà registrada la condició de centre associat.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
De conformitat amb el qual estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 2 de novembre de 2021  
  
El secretari autonòmic d'Educació   
i Formació Professional,  
MIGUEL SOLER GRACIA